[Foto’s] Man sterf toe 4 motorfietse, kar botsParamedici op die toneel. Foto: Netcare 911 ŉ Man is dood en twee ernstig beseer in ŉ gru-botsing Saterdagmiddag in Rustenburg in Noordwes waarin vier motorfietse en ŉ voertuig betrokke was. Shawn Herbst, woordvoerder van Netcare 911, het gesê die botsing het omstreeks 15:30 op die R24 plaasgevind. “Een motorfietsryer is op die toneel dood en twee ander het ernstige besering opgedoen. Een van die beseerdes moes met ŉ helikopter na ŉ hospitaal geneem word,” het Herbst gesê. Inligting rakende die omstandighede om die ongeluk is onbekend en word deur die polisie ondersoek.